જોકે, હાલમાં મરનારની વાસ્તવિક સંખ્યા જાણી શકાઇ નથી. એક પ્રત્યક્ષદર્શીએ કહ્યું છે કે આ આંકડો ૨૦૦ની આસપાસ હોઇ શકે છે. મૃતકોમાં મોટાભાગે ઉત્તરપ્રદેશ અને બિહારના રહેવાસીઓ છે. પંજાબના મુખ્યમંત્રી કેપ્ટન અમરિન્દર સિંહે કહ્યું છે કે 'અમૃતસરમાં થયેલી આ ઘટના વિશે હું સ્તબ્ધ છું. તમામ સરકારી અને ખાનગી હોસ્પિટલોને મદદ આપવાનો નિર્દેશ કરાયો છે. જિલ્લા વહીવટીતંત્ર યુદ્ધના ધોરણે બચાવ કામગીરી ચલાવી રહ્યું છે.'